CELEX: 32016R1786
Language: hu
Date: 2016-10-07 00:00:00
Title: A Bizottság (EU) 2016/1786 végrehajtási rendelete (2016. október 7.) a 908/2014/EU végrehajtási rendeletnek a vidékfejlesztési programokhoz kapcsolódó kiadásigazoló nyilatkozatok tekintetében történő módosításáról

8.10.2016   
            
            
               HU
            
            
               Az Európai Unió Hivatalos Lapja
            
            
               L 273/31
            
         A BIZOTTSÁG (EU) 2016/1786 VÉGREHAJTÁSI RENDELETE
   (2016. október 7.)
   a 908/2014/EU végrehajtási rendeletnek a vidékfejlesztési programokhoz kapcsolódó kiadásigazoló nyilatkozatok tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 36. cikke (6) bekezdésére,
   mivel:
   
               (1)
            
            
               Az 1306/2013/EU rendelet 36. cikkének (7) bekezdése úgy rendelkezik, hogy a vidékfejlesztési programokhoz kapcsolódó időközi kifizetésekre az 1303/2013/EU európai parlamenti és tanácsi rendelet (2) 83. cikke alkalmazandó. Az 1303/2013/EU rendelet 83. cikke meghatározza a fizetési határidő megszakítására vonatkozó szabályokat. A 908/2014/EU bizottsági végrehajtási rendelet (3) 22. cikke megállapítja a vidékfejlesztési programokhoz kapcsolódó kiadások igazolásának módját. Az 1303/2013/EU rendelet 83. cikkében foglalt rendelkezésekkel való összhang érdekében a 908/2014/EU végrehajtási rendelet 22. cikkének (4) bekezdésében csak az a lehetőség szerepelhet, hogy az átruházott felhatalmazás által engedélyezésre jogosult tisztviselő csak akkor kérhet kiegészítő információkat és szakíthatja meg az időközi kifizetésekre vonatkozó határidőt, ha valamely kiadásigazoló nyilatkozat hiányos vagy ha a Bizottság az adatok hiányossága, inkoherenciája vagy értelmezési különbségek miatt pontosítást kér.
            
         
               (2)
            
            
               A 908/2014/EU végrehajtási rendeletet ezért ennek megfelelően módosítani kell.
            
         
               (3)
            
            
               Az e rendeletben előírt intézkedések összhangban vannak a Mezőgazdasági Alapok Bizottságának véleményével,
            
         ELFOGADTA EZT A RENDELETET:
   1. cikk
   A 908/2014/EU végrehajtási rendelet 22. cikke (4) bekezdésének első albekezdése helyébe a következő szöveg lép:
   
      „Az 1303/2013/EU rendelet 83. cikkének sérelme nélkül, amennyiben az átruházott felhatalmazás által engedélyezésre jogosult tisztviselő további ellenőrzéseket ír elő a valamely referencia-időszak kiadásigazoló nyilatkozataihoz kapcsolódóan szolgáltatott adatok hiányossága vagy nem egyértelmű volta, illetve különösen az 1305/2013/EU rendelet és az ahhoz kapcsolódóan elfogadott bizottsági jogi aktusok értelmében kért információk közlésének hiányából eredő eltérések, értelmezési különbségek vagy inkoherencia miatt, az érintett tagállam az átruházott felhatalmazás által engedélyezésre jogosult tisztviselő kérésére a probléma súlyosságának megfelelően megállapított határidőn belül köteles kiegészítő tájékoztatást adni.”
   
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. október 7-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 549. o.
   
   
      (2)  Az Európai Parlament és a Tanács 2013. december 17-i 1303/2013/EU rendelete az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).
   
      (3)  A Bizottság 2014. augusztus 6-i 908/2014/EU végrehajtási rendelete az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, az ellenőrzési szabályok, a biztosítékok és az átláthatóság tekintetében történő alkalmazására vonatkozó szabályok megállapításáról (HL L 255., 2014.8.28., 59. o.).